אולי אלכסנדר

אוליבר אלכסנדר תורנטון (באנגלית: Oliver Alexander Thornton; נולד ב-15 ביולי 1990)<ref></ref> הוא מוזיקאי, זמר-יוצר ושחקן אנגלי. פרץ לתודעה כסולן להקת הסינת'פופ יירס אנד יירס. בין השנים 2021–2023 המשיך להוציא שירים תחת השם יירס אנד יירס, עד לפירוקה הסופי של הלהקה.<ref></ref> במסגרת קריירת המשחק שלו במקביל, בלט אלכסנדר בתפקידו כריצ'י טוזר בסדרת הדרמה "החטא" של ערוץ 4, אשר עליו זכה לשבחים רבים וכן היה מועמד לפרס באפט"א לטלוויזיה לשחקן הטוב ביותר ולפרס בחירת מבקרי הטלוויזיה לשחקן הטוב ביותר. 

== ראשית חייו ==
אלכסנדר נולד בהרוגייט, צפון יורקשייר.<ref name="LSEint"></ref><ref></ref><ref></ref> אמו, ויקי תורנטון,<ref></ref> הייתה ממייסדי פסטיבל קולפורד למוזיקה.<ref></ref> אלכסנדר למד בבית הספר היסודי סנט ג'ונס בקולפורד<ref></ref> ובבית הספר המקיף מונמות'. במהלך לימודיו בבית הספר המקיף מונמות', הוא שיחק בשתי הצגות בית ספר: "ברנשים וחתיכות", בתפקיד בני, ו"מעגל הגיר הקווקזי", בתפקיד רב-טוראי.<ref></ref> לאחר שסיים את לימודי ה-GCSE שלו, למד אלכסנדר אמנויות הבמה במכללת הרפורד לאמנויות.<ref>Hereford College of Arts website.</ref><ref></ref> את שירו הראשון הוא כתב בגיל 10, במקלדת הקסיו של אביו.<ref></ref> הוריו נפרדו כשהיה בן 13, ולאחר מכן הוא גדל רק עם אמו.<ref></ref>

כשהיה בן 16 הוא קיבל את שירותיו של סוכן, בזמן שנבחן לתפקיד בסדרת הטלוויזיה הבריטית "סקינס". בסרטון בערוץ היוטיוב של המגזין האמריקאי Nylon, אמר אלכסנדר כי הוא עזב את מכללת הרפורד לאמנויות כדי להמשיך בקריירת המשחק שלו כשהוצעו לו תפקידים, ואמר: "התחלתי לשחק כשהייתי צעיר; זה פשוט סוג של קרה. עזבתי את בית הספר כדי לעבוד ברחבי העולם, וזה היה מדהים".<ref></ref><ref></ref> "מאוד רציתי להיות זמר או מוזיקאי... ופתאום אני שחקן. זה אף פעם לא היה משהו שהחלטתי להיות. אני עדיין מנסה לעבוד על זה... שנאתי ממש את בית הספר כי היו מתעללים בי המון. אבל אף פעם לא מציקים לך בשיעור דרמה, כי הילדים המוזרים מצליחים בשיעורי הדרמה. זה מקום בטוח".<ref></ref> אלכסנדר רואיין בנושא בריאותו הנפשית על ידי אוון ג'ונס, בעל טור בגרדיאן.<ref></ref><ref></ref> הוא הרחיב עוד על הבריונות, הבולימיה וחוויות נעוריו בריאיון עם הגרדיאן בשנת 2021.<ref></ref>

== קריירה ==
=== קריירת משחק ===
קריירת המשחק של אלכסנדר החלה בסדרת הילדים "סאמרהיל" ששודרה לראשונה בשנת 2008. סרטו הבא, כוכב בהיר, היה מועמד לפרס האוסקר בארצות הברית לעיצוב התלבושות הטוב ביותר.<ref></ref> הוא שיחק בסרטים "Tormented" שיצא לאקרנים בשנת 2009, בכיכובו של אלכס פטיפר, וב-"Enter the Void" . בשנת 2010 שיחק את אוון בהפקה "The Aliens" של תיאטרון בוש בלונדון.<ref></ref><ref></ref> אלכסנדר תרם לתסריט ולפסקול<ref></ref> של הסרט העצמאי "The Dish &amp; the Spoon" , שיצא לאקרנים בתחילת 2011. בשנת 2012 הופיע בהפקת התיאטרון "Mercury Fur", בה גילם את נאז, בפאב ותיאטרון השוליים The Old Red Lion באיזלינגטון.<ref></ref>

ממרץ עד יוני 2013 כיכב אלכסנדר בתפקיד פיטר פן במחזה של וסט-אנד "Peter and Alice" לצד בן וישו וג'ודי דנץ'. אלכסנדר שיחק גם בתפקיד משנה בעונה האחרונה של הסדרה "סקינס", בה שיחק את הסטוקר של קאסי איינסוורת' בפרק הכפול "Skins Pure" ששודר ביולי 2013. כמו כן, בשנת 2013 פרסמה גוגל אנליטיקס סרטון תאגידי פנימי בהשתתפות אלכסנדר, בו הוא מגלם קונה תובעני, תחת כותרת המשנה "זה מה שקורה כשאתה חוסך בשימושיות".<ref></ref>

אלכסנדר גילם את אחת הדמויות הראשיות בסרט העלילתי המוזיקלי משנת 2014, "God Help the Girl" , בו הוא גם שר ומנגן בגיטרה. הסרט נכתב וביים על ידי סטיוארט מרדוק , סולן הלהקה בל וסבסטיאן, כחלק מהפרויקט "God Help the Girl" .

אלכסנדר הופיע גם בסרט "The Riot Club", העיבוד הקולנועי למחזה "Posh" מאת לורה וייד, לצד השחקנים הבריטים סם קלאפלין, מקס איירונס ודאגלס בות'. אלכסנדר גילם בקצרה את דמותו של הערפד פנטון בסדרת האימה הבריטית-אמריקאית פני דרדפול בפרקים ששודרו בשנת 2014.<ref></ref>

בסרט העצמאי "Funny Bunny", שהוקרן לראשונה בפסטיבל SXSW לשנת 2015, אלכסנדר מגלם את טיטי, נער מתוסבך בדרמה הקומית.<ref></ref> הסרט בוים ונכתב על ידי אליסון בגנל, שביימה את "The Dish & the Spoon", בעוד אלכסנדר היה שותף לכתיבת הסרט, יחד עם שני הכותבים האחרים.<ref></ref> הסרט הוצג בבתי אמנות במהלך הקיץ, ויצא לאקרנים ב-13 בנובמבר 2015.<ref></ref>

בינואר 2021 הופיע אלכסנדר בתפקיד ראשי בסדרת הדרמה של ראסל טי דייוויס בערוץ 4 וב-HBO Max, "החטא", המתארת את חיי ההומואים בשנות השמונים. הסדרה, כמו כן השתתפותו של אלכסנדר, זכו לשבחי הביקורת, וכמה מהמבקרים הביעו את רצונם שאלכסנדר יזכה בפרס באפט"א על הופעתו.<ref></ref>

=== קריירת מוזיקה ===
בשנת 2010 הוקמה להקת הסינת'פופ הבריטית יירס אנד יירס, ואלכסנדר הצטרף אליה כסולנה, לאחר שחבר הלהקה מייקי גולדסוורת'י שמע אותו שר במקלחת ואהב את קולו.<ref></ref>

סינגל הבכורה של הלהקה, "I Wish I Knew", יצא לאור ביולי 2012 על ידי חברת התקליטים Good Bait, כאשר בלהקה חמישה חברים. בשנת 2013 חתמה הלהקה על עסקה עם חברת התקליטים הצרפתית קיטסונה כאשר נשארו בה שלושה חברים, והוציאה את הסינגל השני שלה, "Traps" בספטמבר 2013 שהשיג תמיכה מרדיו 1 ורדיו 6, וכן מכתבי עת רבים באינטרנט כגון הגרדיאן ודה פיידר .<ref></ref><ref></ref> "Traps" מופיע גם באוסף ה-15 של חברת התקליטים, מייסון קיטסונה.<ref></ref>אלכסנדר, 2014
בפברואר 2014 הלהקה הוציאה את הסינגל השני שלה, "Real", על ידי חברת התקליטים קיסטונה ובאייטונס. בקליפ של השיר מופיעים בן וישו, ששיחק לצד אלכסנדר במחזה "Peter and Alice",<ref></ref> ושחקן הסדרה "עברייני על" לשעבר, נייתן סטיוארט-ג'ארט.<ref></ref> לאחר שסיפר את הסיפור במאמר בעיתון האינדפנדנט מ-28 ביולי 2015, של אפקט בן וישו (השחקן האחרון של הדמות Q מסרטי ג'יימס בונד), הקליפ קיבל שמונה וחצי מיליון צפיות ברשת, ובשנת 2014 הם גם עברו מחברת התקליטים הצרפתית הקטנה קיטסונה לפולידור רקורדס, לאחר שזכו להכרה. בינואר 2015 הם הוכרזו כזוכים בהצבעה של ה-BBC.<ref></ref>

הסינגל המצליח ביותר של יירס אנד יירס, "King" שיצא לאור על ידי חברת התקליטים פולידור, הגיע היישר למקום הראשון במצעד הסינגלים הבריטי במרץ 2015, והקנה ללהקה הכרה ארצית.<ref></ref> אלבום הבכורה שלהם, Communion, יצא לאור ב-10 ביולי 2015, והגיע למקום הראשון במצעד האלבומים הבריטי.<ref></ref>
O2 ארנה, 2018]]
ככותב שירים הומוסקסואל,<ref></ref><ref></ref> אלכסנדר הצהיר בראיונות שהוא רוצה לראות שימוש רב יותר בכינוי הגוף הגברי המתאים במוזיקה. הוא הסביר כי בכל פעם שהוא היה כותב יומן, הוא היה מתייחס ל"אתה ואני" (you and I) מכיוון שרצה להסתיר על מי הוא כותב. כמה מהשירים של יירס אנד יירס כוללים כינויי גוף זכריים.<ref></ref> "זה די עצוב בעיניי שאין לנו כוכבי פופ הומוסקסואלים ששרים על גברים תוך שימוש בכינויי גוף זכריים", אמר לאתר חדשות הבידור דיגיטל ספיי, "אבל זה יכול להשתנות, אני מקווה".<ref name=":0"></ref> אף על פי שבעבודתו עם יירס אנד יירס הוא מתייחס בגלוי למיניותו, אלכסנדר "לא יכול לדבר בשם כל האנשים ההומואים, מכיוון שיש כל כך הרבה סוגיות וחוויות שונות, וצורות וגדלים שונים. אבל אני יכול לדבר בשם עצמי, וזה מה שאני עושה אם אני הולך לכתוב שירים ולהתראיין, אני רוצה להיות מסוגל לדבר על משהו שחשוב לי". אלבום האולפן השני של יירס אנד יירס, Palo Santo, יצא לאור ב-6 ביולי 2018, ובו להיטים כמו "If You're Over Me" ו-"Sanctify". ב-14 באוגוסט 2018, "If You're Over Me" הגיע למעמד זהב על ידי איגוד תעשיית ההקלטות הבריטי, והדבר הוכרז בחשבון הטוויטר של הלהקה.

ב-17 בספטמבר 2018 יירס אנד יירס פרסמה את הקליפ הרשמי של השיר "All For You", ובו מופיעה גרסה מלאכית של אלכסנדר רוקד בתוך מחסן נטוש, לפני שהפך לגרסה דמונית של עצמו ועורך תחרות ריקודים עם אנדרואיד.<ref></ref>

אלכסנדר שיתף פעולה עם הצמד פט שופ בויז בסינגל שלהם משנת 2019, "Dreamland", ובהמשך הוציא גרסת כיסוי ללהיט שלהם "It's a Sin" במקביל לתפקידו המככב בסדרת הדרמה בעלת אותו השם.

ב-18 במרץ 2021 נודע כי יירס אנד יירס תמשיך כפרויקט סולו של אולי אלכסנדר.<ref></ref> ביולי 2021 נודע כי אלכסנדר יהיה אחד מחמשת המוזיקאים שינחו את תוכנית הרדיו Future Sounds בתחנה BBC Radio 1, לחודשים אוגוסט ותחילת ספטמבר, לצד ארלו פארקס , יאנגבלאד, צ'ארלי XCX וטום גרנן.

ב-16 בדצמבר 2023, הוכרז שאלכסנדר ייצג את בריטניה באירוויזיון 2024.<ref></ref> בעקבות ההכרזה, הוא סיפר בריאיון ל-BBC כי הוא היה מעוניין לעשות זאת כבר זמן מה וכן כי הוא הרגיש ש"זה היה הזמן הנכון להתחיל להוציא מוזיקה תחת השם שלי".<ref></ref> באותה עת הוחלף השם "Years & Years" בפלטפורמות הזרמת המוזיקה השונות ל-"Olly Alexander (Years & Years)".<ref></ref> בהמשך נחשף שם השיר "Dizzy", והוא יצא לאור ב-1 במרץ 2024. זהו שירו הראשון של אלכסנדר תחת שמו.<ref name=":2"></ref><ref name=":3"></ref>

== פעילות, פוליטיקה וחיים אישיים ==
בראיונות שונים שהעניק ובקמפיינים לארגוני צדקה בהם השתתף, אלכסנדר נהג לקדם רעיונות כדוגמת קיום מין בטוח והיבדקות ל-HIV,<ref></ref> וכן יוזמות המתנגדות לבריונות נגד להט"ב.<ref></ref> בנוסף, הוא התבטא בגלוי על התמודדויותיו עם דיכאון, פגיעה עצמית,<ref></ref> הפרעות אכילה<ref></ref> וחרדות משנות הנעורים.<ref></ref><ref></ref><ref></ref> אלכסנדר הוא הומוסקסואל מוצהר. בשנת 2017 הוא השתתף בסרט תיעודי של ערוץ BBC Three, העוסק בשאלה מדוע הקהילה הגאה פגיעה יותר לבעיות פסיכולוגיות, ובו הוא מספר על התמודדותו עם מחלת הבולימיה ועל מאבקו ארוך-השנים עם דיכאון. בשנת 2018, אלכסנדר השתתף באירוע הצדקה Sport Relief, שאורגן מתוך ניסיון להעלות את המודעות לבריאות הנפש, לצד הידוענים האחרים נדיה חוסיין וסטיבן פריי.<ref name="fryreliefnads"></ref>

אלכסנדר כינה את עצמו "שמאלני אמיתי" ואמר ב-2016 כי הוא "היה דלוק על" מנהיג מפלגת הלייבור ג'רמי קורבין.<ref></ref><ref></ref>

ממאי 2015 ניהל אלכסנדר מערכת יחסים עם המוזיקאי ניל מילאן אמין-סמית', שהיה חבר בלהקת קלין בנדיט. עקב התנגשויות בזמנים במהלך סיבובי ההופעות וההקלטות, הם נפרדו בסוף שנת 2015.<ref></ref>

בפסטיבל גלסטונברי 2016 עלה אלכסנדר לבמה עם להקתו יירס אנד יירס בתלבושת קשת בענן בחגיגת שבוע הגאווה, ועורר עניין רב לאחר שנשא בלהט הרגע נאום לאור הירי במועדון הלילה באורלנדו.<ref></ref>
O2 ארנה, 2018]]
בחודש ספטמבר 2018 זכה אלכסנדר בפרס "ההופעה החיה של השנה" של מגזין GQ.<ref></ref> הפרס הוענק לו על ידי הזמרת הצרפתייה אלואיז לטיסייה , ובנאום הזכייה שלו הוא הביע תמיכה בקהילת הלהט"ב ובחודש המודעות לבריאות הנפש, במיוחד לגבי גברים.<ref></ref>
O2 ארנה, 2018]]
באותו חודש, אלכסנדר השתתף בקמפיין הווידאו "הדגל שאנחנו לא צריכים להיות גאים בו" במסגרת היום העולמי למניעת התאבדויות, והניף דגל קשת ששני צבעים נקרעו ממנו, וקרא "זה הדגל שאנחנו לא צריכים להיות גאים בו. דגל שמייצג את השניים מתוך שישה להט"בים שאנו מסתכנים לאבדם להתאבדות".<ref></ref>

באוקטובר 2018 פרסם המגזין British GQ ריאיון<ref></ref> של אלכסנדר לאלסטייר קמפבל, בו דיבר על מאבקיו בפגיעה עצמית ובהפרעות אכילה, על חוויותיו עם גילויי הומופוביה, על דעותיו הפוליטיות על הברקזיט ודונלד טראמפ. בריאיון אמר שהצביע בעד הישארות (Remain) במשאל האיחוד האירופי שהתקיים בשנת 2016, תמך בקורבין לתפקיד ראש הממשלה וכינה את טראמפ "מגעיל" ו"דוחה".<ref></ref>

במהלך הופעתם של יירס אנד יירס על בימת הפירמידה בפסטיבל גלסטונברי 2019, נשא אלכסנדר נאום המקדם זכויות להט"ב, וקרא לחסל את הגזענות, היכולתנות והסקסיזם. הנאום זכה לשבחים מצד המעריצים והתקשורת.<ref></ref>

במהלך מלחמת חרבות ברזל, חתם אלכסנדר על מכתב מאת עמותת הלהט"ב Voices4London, שהאשימה את ישראל באפרטהייד ובביצוע רצח עם נגד פלסטינים.<ref></ref><ref></ref> נציגים ישראלים ואנשי "הקמפיין נגד אנטישמיות" מתחו ביקורת על דעותיו של אלכסנדר ודרשו מה-BBC שלא יאשר את השתתפותו באירוויזיון 2024; ה-BBC דחה את הדרישה, והעיר כי אין ביכולתו לנתק קשרים עם מישהו שאינו עיתונאי.<ref></ref>

== פרסים והוקרה ==
ביוני 2020, לכבוד יום השנה ה-50 למצעד הגאווה הראשון של קהילת הלהט"ב, מגזין הלהט"ב Queerty כלל אותו בין 50 הגיבורים "המובילים את האומה לעבר שוויון, קבלה וכבוד לכל בני האדם".<ref></ref><ref></ref>

בנובמבר 2020 זכה אלכסנדר בפרס "הסלבריטאי הלהט"ב של השנה" בטקס פרסי הלהט"ב הבריטי .<ref></ref>

על תפקידו הראשי בסדרה "החטא", היה אלכסנדר מועמד לפרס בחירת מבקרי הטלוויזיה לשחקן הטוב ביותר בסרט/מיני-סדרה ולפרס באפט"א לטלוויזיה לשחקן הטוב ביותר.<ref></ref><ref></ref>

== דיסקוגרפיה ==
* 2015: Communion
* 2018: Palo Santo

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
!הערות
|-
| 2008
| סאמרהיל 
| נד
|
|-
| rowspan="4" | 2009
| כוכב בהיר
| טום קיטס
|
|-
| מעונה 
| ג'ייסון בנקס
|
|-
|Enter the Void 
|ויקטור
|
|-
| Dust 
| אליאס
|
|-
| rowspan="3" | 2010
|The Fades
|עצמו
|
|-
| מסעות גוליבר
| הנסיך אוגוסט
|
|-
| The Dish &amp; the Spoon 
|ילד
|
|-
| rowspan="2" | 2012
| מזג אוויר עליז לחתונה 
| טום
|
|-
| תקוות גדולות
| הרברט פוקט
|
|-
| 2013
|סוף שבוע בפריז 
| מייקל
|
|-
| rowspan="2" | 2014
|God Help the Girl 
| ג'יימס
|
|-
|The Riot Club 
| טובי מייטלנד
|
|-
| 2015
|Funny Bunny
| טיטי
|
|}

=== טלוויזיה ===
{| class="wikitable"
!שנה
!סדרה
!תפקיד
! הערות
!רשת שידור
|-
|2008
|Summerhill
|נד
|
|
|-
| 2009
| Lewis 
| היידן וישארט
|בפרק "Allegory of Love"
| ITV
|-
| 2013
| סקינס
| ג'ייקוב
| בפרק "Skins Pure" (פרק כפול)
| E4
|-
| 2014
| פני דרדפול
| פנטון
| בפרקים "Resurrection" ו-"Demimonde"
|Sky Atlantic
|-
|2017
|Growing Up Gay
|מגיש
|סרט תיעודי
|
|-
|2019
|Celebrity Gogglebox
|עצמו
|4 פרקים
|
|-
| 2021
| החטא
| ריצ'י טוזר
| תפקיד ראשי
| ערוץ 4
|-
|2022
|המרוץ לדראג של רו פול: בריטניה
|עצמו
|עונה 4; שופט אורח
|
|}

=== תיאטרון ===
{| class="wikitable"
!שנה
!מחזה
! תיאטרון
! מככב גם
|-
| ספטמבר–אוקטובר 2010
|The Aliens<ref></ref>
| תיאטרון בוש, לונדון
| ראלף ליטל ומקנזי קרוק
|-
| מרץ–אפריל 2012
|Mercury Fur 
| תיאטרון The Old Red Lion
| קיארן אוונס, פרנק קיאו, בן דילוויי, קייטי סקארף, הנרי לואיס, ג'יימס פיינן
|-
| מרץ–יוני 2013
|Peter and Alice 
| תיאטרון נואל קאוורד
| ג'ודי דנץ' ובן וישו
|}

=== סרטון תאגידי ===
{| class="wikitable"
!שנה
!סרטון
!תפקיד
|-
| 2013
| "Google Analytics in Real Life Site Search"
|קונה תובעני
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים הומוסקסואלים
קטגוריה:זמרים להט"בים בריטים
קטגוריה:זמרים להט"בים
קטגוריה:מוזיקאים להט"בים בריטים
קטגוריה:משתתפי אירוויזיון 2024
קטגוריה:נציגי הממלכה המאוחדת באירוויזיון
קטגוריה:פעילים למען זכויות להט"ב בבריטניה
קטגוריה:אנגלים שנולדו ב-1990